钦定古今图书集成/明伦汇编/氏族典/第496卷 > 郑国昌
## 钦定古今图书集成/明伦汇编/氏族典/第496卷 > 郑国昌

按《明外史郑国昌传》：“国昌，邠州人。万历三十五年进
士。历官山西参政。崇祯元年，以按察使治兵永平，迁
山西右布政使，上官奏留之。三年，城破，国昌自缢于
城上，中军守备程应琦从之。应琦妻奔告，国昌妻与
之偕死。知府张凤奇、推官罗成功、卢龙教谕赵允殖、
副总兵焦延庆、东胜卫指挥张国翰及里居中书舍”
人廖汝钦，武举人唐之俊，诸生韩洞原、周祚新、冯维
京、胡起鸣、胡光奎、田种玉等皆死。国昌、凤奇一门尽
死。凤奇，阳曲人，起家乡举。